Սարգսյան. - Գիտեք, չեմ կարծում, որ լավ կընկալվի, բայց պարտադրված որևէ բան անել չեմ համարում ճիշտ։ Եվրասիական միության շրջանակներում փորձել մի երկրում իշխանափոխություն անել՝ Եվրասիական միության անդամ երկրում իշխանափոխություն անելը, գրեթե անհնարին է։ Խնդիրն էստեղից է սկսել լուծել պետք, սա գերկարևոր խնդիր է։ Հիմա, եթե հանրությանն էդ հետաքրքիր չէ, հետաքրքիրն էն է, որ մենք գնանք, երկու օր միտինգ անենք, կանգնենք Սերժ Սարգսյանի նախագահականի դռան դիմաց ու ասենք՝ «Սերժի՛կ, հեռացի՛ր», ու դրանից հետո Սերժիկը հեռանալու է, լսելու է կոչը, եթե էդքան հեշտ ու պարզունակ են մտածում, էդ միանշանակ էդպես չի։ Էս իշխանությունները հասցրել են նրան, որ մարդիկ արդեն ծայրահեղությունների մեջ են տեսնում։ Էս իշխանությունների արածը՝ ընտրություններով կեղծելը, անընդհատ սեփական իշխանությունը պահելը, Հայաստանը Ղազախստանի վերածելը, նույնչափ վտանգավոր է, ինչքան կարճ՝ ուժային ճանապարհով իշխանություն փոխելը։ Իմ կարծիքով՝ «Ելք» դաշինքն էս երկուսից էլ պետք է տարանջատվի, «Ելք» դաշինքը պետք է ընտրի հանրությանը ճիշտ ճանապարհով տանելու՝ առանց արկածախնդրության, առանց կոնկրետ ֆիքսված ժամանակների մեջ հաջողության հույսեր դնելու։